VAROITUS: SARJAN KUVAMATERIAALI VOI JÄRKYTTÄÄ HERKKIÄ KATSOJIA.
Maanantaina 17. joulukuuta saimme puhelun -
palaneesta autosta alueella nimeltä Hedlandet.
Pyysimme paikalle meneviä partiopoliiseja -
kuvaamaan autoa ja lähestymään sitä varoen.
He näkivät tämän auton -
ja olivat hyvin varovaisia. Sen näkee liikkumistavasta.
He eivät tahtoneet keskeyttää mitään.
Nyt he yrittävät nähdä auton sisälle.
Tästä kulmasta ei näe paljoa,
mutta hän nojautuu eteenpäin ja näkee -
ruumiin keskikehon.
PALANUT MIES
Maanantai 10. joulukuuta 2018.
Mies saapuu poliisiasemalle Hallstahammarissa Västmanlandissa -
ja ilmoittaa 50-vuotiaan poikansa kadonneen 5. joulukuuta.
Kadonnut mies ja isä -
työskentelivät yhdessä rakennustyömaalla.
Heidän piti työskennellä 6. päivä, mutta mies ei tullut paikalla.
Isä teki asiasta ilmoituksen,
koska tämä oli epätavallista käyttäytymistä pojalta.
Poika piti työstään ja projekti on saatava loppuun,
joten isä tunsi jonkin olevan vialla.
Ensin toivoimme, että löydämme hänet -
elossa ja hyvinvoivana ja että asialle olisi selitys.
Sitä toivoimme.
Saimme pojasta kuvan, että hän oli perhemies.
Hänellä oli tyttäriä ja omisti yrityksen isänsä kanssa.
Hän piti työstään ja oli kiltti, lojaali -
ja pidetty henkilö.
Yritimme selvittää, missä hän voisi olla.
Kävimme tunnetuissa osoitteissa, joista hänet voisi löytää.
Mutta miestä ei löytynyt.
Hänen oli oltava jossain.
Poliisiraportin mukaan kadonneen miehen isä -
sai pojaltaan tekstiviestin.
Sen mukaan poika oli matkustanut asuntovaunulleen Orsaan.
Sen jälkeen hänestä ei kuulla -
ennen joulukuun 10. päivää, jolloin katoamisilmoituskin tehtiin.
Kadonneen miehen tytär saa yllättäen tekstiviestin.
Mutta jokin on pielessä.
Kun perhe oli mieheen yhteydessä, viesteihin vastattiin,
mutta sekä miehen isä että tytär huomasivat,
että viestit oli kirjoitettu oudolla tavalla.
Esimerkiksi: "On kiva päästä lomalle.
En ole ollut lomalla koko kesänä." Tai muuta sellaista.
"Rakkaudella, isä."
Tytär reagoi tähän.
Isä ei koskaan kirjoittanut: "Rakkaudella, isä."
Seuraavana päivänä saapuu uusi elonmerkki.
Tällä kertaa miehen ex-partnerilta.
Rauhoittavan viestin mukaan pari on yhdessä asuntovaunulla.
Asuntovaunu oli parkkipaikalla Orsassa.
Paikallinen poliisi kävi tutkimassa sen.
Vaunu oli täysin koskematon ja tyhjä.
He eivät käyneet siellä.
Tämä lisäsi huolta siitä, että jotain oli sattunut.
Että jokin oli vialla.
Oli myös outoa, ettei mies ollut itse yhteydessä perheeseen,
vaan että ex-partneri teki sen.
Se teki viestittelystä outoa.
Kadonneen miehen perheen kuulustelun aikana -
poliisi saa selville huolestuttavia yksityiskohtia.
Miehen isän mukaan eri tileiltä oli kadonnut rahaa.
Summa oli yli 300 000 kruunua.
Isä alkoi tutkia siirtoja,
kun tilanne näytti lähteneen käsistä.
Yritys ei voisi jatkaa toimintaansa,
jos tilanne jatkuisi samanlaisena.
Tilitietoihin liittyen poliisi saa tietoonsa,
että miehen eräät kaupat olivat menneet pieleen.
Aikaisessa vaiheessa tutkimusta haastateltiin silminnäkijää,
joka kertoi miehen olleen mukana matkailuvaunukaupoissa.
Ne olivat menneet jotenkin pieleen, eikä kauppoja tullut.
Ostajat olivat olleet harmissaan -
ja voisivat jotenkin olla katoamisen takana.
Saimme kyseiset henkilöt kiinni ja kuulustelimme heitä.
Ymmärsimme, että kauppojen aikana oli sattunut väärinkäsitys,
mutta he eivät liittyneet katoamiseen.
Koska ex-partneri näyttäisi olevan kadonneen miehen seurassa,
poliisi etsii myös häntä.
Pariskunnan suhde alkoi vuonna 2015 treffisivustolla tapaamisen jälkeen.
Nainen muutti miehen luo nopeasti neljän lapsensa kanssa.
Ex-partnerin ja kadonneen miehen suhde -
vaikutti hieman huteralta, jos niin voi sanoa.
He olivat yhdessä ja erossa usein vuosien saatossa.
Sillä hetkellä he olivat yhdessä,
mutten tiennyt, kuinka vakaa tilanne oli.
Ex-partneri oli viimeinen henkilö, jonka tiedettiin nähneen mies.
Huomasimme, että he olivat olleet yhteydessä toisiinsa aiemmin.
Heidän puhelimensa liikkuivat samaan suuntaan.
Poliisi saa käsiinsä mielenkiintoisen tiedon,
jonka mukaan ex-partneri oli asunut turvakodissa vuodesta 2017 lähtien.
Oli vaikeaa tietää, mitä oli tapahtunut -
ja miksi ex-partneri oli sijoitettu turvakotiin.
Hän muutti jonnekin Lounais-Ruotsissa -
ja asui turvakodissa lyhyen hetken.
Emme löytäneet asiasta selvitystä.
Emme siis koskaan saaneet selville sijoituksen syytä.
Pankkitileiltä katosi rahaa, perhe vastaanotti outoja viestejä -
ja pariskuntaa ei löytynyt Orsasta, jossa he väittivät olevansa.
Kaikki ehdotti, että mies ei ollut kateissa vapaaehtoisesti -
vaan hänet oli kaapattu.
Epäilimme ex-partnerin liittyvän asiaan,
koska vain hän oli ollut mieheen yhteydessä.
Joskus kuitenkin tutkinnoissa oletetaan asioita liian aikaisin,
ja sitä virhettä on vaikeaa korjata kuukausien päästä.
On siis tärkeää pysyä avoimena ajatukselle muistakin tekijöistä -
tutkinnan aikana.
Emme kuitenkaan löytäneet merkkejä, että katoaminen -
voitaisiin yhdistää kehenkään muuhun.
Ex-partneri pidätettiin poissaolevana -
ja hänestä tehtiin etsintäkuulutus.
Etsintäkuulutus pisti silmään.
Västmanlandin läänissä ei tapahdu vuosittain -
kourallistakaan kidnappauksia,
joten huomioni kiinnittyi siihen.
Soitamme aina luottokuntaan.
Katoamisen mahdolliset taloudelliset syyt ovat tärkeitä.
Oliko kummallakaan velkaa? Se voisi ehdottaa tiettyjä asioita.
Tutkin miehen yrityksen taustat enkä havainnut poikkeamia -
toimintakertomuksissa sun muissa.
Tämä nopeasti vahvisti ajatusta,
että hän oli järjestelmällinen ihminen.
Kun pariskunta muutti yhteen,
he omistivat hostellin Mölntorpissa.
Tutkin asiaa hieman. Se ei vaikuttanut häikäisevältä paikalta.
Vaikka nainen oli opiskellut kauppatieteitä,
kirjanpito ei varsinaisesti ollut hänen vahvuutensa.
Mitä enemmän tutkimme naisen menneisyyttä -
ja liiketoimia,
sitä selvemmäksi kävi, että jokin oli vinksallaan.
Ex-partnerin taloudellinen tilanne oli melko synkkä.
Hän ei tienannut paljoa vuosina 2017-2018.
Hän saattoi tienata hieman yhteisellä hostellilla,
mutta kaikki tapahtui niin sanotusti pöydän alla.
Tutkimalla tarkemmin miehen tileiltä kadonneita rahoja -
poliisi saa selville uusia yksityiskohtia.
Hänen tilinsä oli tyhjennetty.
Sekä yksityiset että yritystilit.
Kaikki rahat, lähes puoli miljoonaa kruunua,
oli siirretty ex-partnerin tilille.
Tämä vahvistaa epäilyjä ex-partneria kohtaan,
ja poliisin olisi yhä tärkeämpää löytää hänet.
Soitimme naiselle poliisilta.
Poliisi jätti hänelle viestejä vastaajaan.
Olimme yhteydessä naisen sukulaisiin ja ex-partneriin.
Yritimme todella saada jonkinlaisen yhteyden naiseen.
Mutta emme onnistuneet. Emme löytäneet häntä.
Mutta joulukuun 15. päivä,
viisi päivää katoamisilmoituksen jälkeen,
tapahtuu jotain odottamatonta.
Ex-partneri ilmaantuu poliisiasemalle omasta tahdostaan.
Saapuessaan poliisiasemalle nainen oli hyvin rauhallinen.
Kuulustelimme häntä ja kerroimme epäilyksistämme.
Hän ei tiennyt, missä mies on.
Nainen ei vaikuttanut huolestuneelta -
ja sanoi miehen ilmaantuvan jostain.
Kun kysyimme, oliko hän ollut yhteydessä mieheen,
hän vastasi: "En. Hän ilmaantuu, kun ilmaantuu."
Naisen mukaan hänellä ei myöskään ole puhelintaan.
Hän kiisti kaiken. Mitä tuli rahoihin,
naisen mukaan siirrot liittyivät aiempaan sopimukseen.
Poliisi ei saa paljon uusia tietoja kuulustelusta.
Yksi tieto kuitenkin on uusi.
Nainen oli vastikään muuttanut taloon Bälgvikenissä.
Se kiinnosti meitä, joten menimme tutkimaan talon.
Päätimme tutkia sekä talon että tontin -
ja etsiä mitä tahansa, mikä auttaisi tutkintaa -
ja vastaisi kysymyksiimme. Miehen oli oltava jossain.
Talossa oli puolitoista kerrosta.
Hän oli vuokralla talossa ja oli muuttanut siihen hiljattain.
Talo oli siisti.
Sisällä oli paljon laatikoita. Hän oli käynyt Ikeassa.
Sänkyjä, televisiotasoja ja muita huonekaluja.
Muuten talo oli siisti, eikä siellä näkynyt merkkejä -
kamppailusta.
Kun rikospaikkatutkijat tutkivat taloa,
saimme puhelun palaneesta autosta -
Hedlandetissa,
joka on parin kilometrin päässä talolta.
Ajattelin, että auto voisi liittyä katoamiseen.
Vain pari päivää ennen joulua Anders ja hänen kollegansa, Magnus,
ajavat metsikössä Hedlandetin lähellä,
kun he huomaavat jotain outoa.
Oli joulukuun 17. päivä ja kaikki etsivät joulukuusta,
joten etsimme sellaista metsästämme.
Maahan oli satanut uusi lumi ja oli nollakeli.
Kun saavuimme tähän kohtaan,
näimme pakettiauton ja peräkärryn.
Luulimme, että joku oli piilottanut varastettua tavaraa metsään.
Se näytti epäilyttävältä.
Päätimme nousta autosta tarkastamaan tilanteen.
Tässä kohtaa tajusimme, että auto oli palanut.
Siinä ei ollut ikkunoita eikä maalia.
Tilanne vaikutti pirun epäilyttävältä.
Lähempänä katsoimme autoon. Emme nähneet mitään.
Auto oli palanut pahoin.
Kävelin auton ympäri.
Magnus käveli toiselle puolelle ja kurkkasi sisään.
Hän näki pääkallon ja rintakehän.
Ruumis oli todella palanut. Siinä ollut yhtään lihaa jäljellä.
Päätimme soittaa poliisille.
Kun poliisi saapuu paikalle ja etsii auton rekisteritietoja,
he huomaavat auton kuuluvan kadonneelle miehelle.
Palanut pakettiauto ja peräkärry viedään -
poliisin talliin Eskilstunassa,
jossa aloitetaan erittäin vaikea ja kattava rikostekninen tutkimus.
Auto oli palanut todella pahoin.
En ollut ennen nähnyt sellaista.
Auto oli lähes tuhkaa. Se näytti murenevan kosketuksesta.
Mietimme, voisiko se olla tavallinen autopalo,
koska se olisi yksi mahdollinen vaihtoehto.
Mutta saavuttaakseen sellaisen palamislämpötilan -
autoon oli pakosti lisätty jotain helposti syttyvää.
Peräkärryillä oli myös bensakanisteri -
sekä verkko, jossa oli pari polttopuuta.
Joku siis käytti bensiiniä ja lisäsi autoon puita,
jotta se palaisi kuumemmin.
Seuraavaksi poliisi tutkii ruumiin -
henkilöllisyyden ja kuolinsyyn selvittämiseksi.
Kun keräsimme luita,
meidän oli oltava varovaisia, koska ne olivat erittäin hauraita.
Pelkkä kosketuskin muutti ne lähes tomuksi.
Ruumiista ei ollut paljoa jäljellä.
Mutta sydämestä oli jäänyt jäljelle pieni pala,
josta saimme verta, jonka avulla varmistimme henkilöllisyyden.
Uhri varmistui kadonneeksi mieheksi.
Rikostekninen tutkinta jatkuu -
ja tarkastelee nyt lähemmin peräkärryä.
Se on palanut vain hieman,
mutta eräs löytö hämmentää tutkijoita.
Löysimme kärryistä öljyistä materiaalia.
Se oli mustaa. Keräsimme sitä hieman ja haistoimme.
Se ei haissut bensiinille vaan lähinnä paistoöljylle.
Se haisi purilaiskioskille tai uppopaistetulle ruoalle.
Mitä hittoa se oli?
Se oli mustaa ja öljyistä. Löysimme myös kankaanpaloja -
sekä nappeja ja työhousujen vetoketjun.
Ajattelimme aluksi, että uhrin vaatteet poltettiin kärryillä.
Mutta halusimme tietää, mitä aine oli.
Poltettiinko sen avulla kärryillä olleet tavarat?
Mutta kun kuulimme,
että aine oli ihmisen rasvakudosta,
mietimme, mitä ihmettä se oikein tarkoitti.
Koska ihmisen rasva ei päädy kärryille noin vain.
Se sulaa vain, jos keho altistuu korkeille lämpötiloille.
Sitten ajattelimme,
että mies poltettiin kärryillä, ennen kuin hänet pantiin autoon.
Koska kaikki viittasi murhaan, rikosnimike muutettiin.
43-vuotias ex-partneri, Carina, pidätettiin 28. joulukuuta -
murhasta epäiltynä.
Perheen mielestä Carina hallitsi miestä,
käytti tätä hyväkseen,
ja oli miehen kanssa vain rahan takia.
Lopulta perhe etääntyi pariskunnasta,
koska he eivät pitäneet Carinasta.
Tutkimme Carinan henkilökohtaista tilannetta -
tutkinnan aikana.
Kävi ilmi, että hän oli käyttänyt useaa miestä -
rahan ja lainojen takia.
Hän kohteli miehiä huonosti -
ja käytti heitä hyväkseen.
Poliisin on nyt selvitettävä, missä Carina oli ollut -
kuolleen miehen katoamisen jälkeen -
ja ennen poliisille ilmoittautumistaan -
kymmenen päivää myöhemmin.
Tapahtumien välillä oli kuilu. Se oli kuin musta aukko.
Tutkimme siis kaikkea tekstiviesteistä puheluihin.
Hankimme myös tilitiedot kaikilta Carinan tileiltä.
Huomasimme, että katoamista seuraavina päivinä -
Carina oli todella aktiivinen ja osti monia asioita.
Hän kävi useissa liikkeissä ostamassa siivousvälineitä,
kulmahiomakoneen ja sen teriä,
muutaman kerran maalia -
sekä paljon hajunpoistotuotteita.
Niillä hän voisi peittää jälkensä.
Kärryiltä löytynyt kanisteri herätti mielenkiintomme,
koska lähistöllä oli kylmäasema,
jonka turvakameroilla näkyi, kun Carina täytti kaksi kanisteria.
Kanisteri kärryillä näytti samanlaiselta -
kuin kanisterit kylmäasemalla.
Koska mies oli kadonnut,
perhe yritti selvittää, mitä hänelle oli tapahtunut.
Missä hän on? Voimmeko soittaa hänelle?
Ja aivan sattumalta -
yksi perheenjäsenistä kuuli -
muutoksesta Ruotsin yritysrekisterissä.
Tämän muutoksen ansiosta Carina ottaisi yrityksen haltuunsa.
Mies ja tämän äiti, jotka ennen johtivat yritystä,
poistettaisiin rooleistaan.
Perhe pysäytti muutoksen, mutta jos sitä ei olisi huomattu,
omistajanvaihdos olisi tehty.
Carina olisi siis hyötynyt miehen kuolemasta.
Tämä voisi olla motiivi murhaan.
Kuolleen miehen puhelintietojen mukaan -
hän soitti viimeisen puhelunsa Bälgvikenin talosta -
samaan aikaan, kun Carina soitti puhelun sieltä.
Tämä korostaa talon rikosteknisen tutkinnan tärkeyttä.
Toivoimme löytävämme merkkejä kamppailusta,
verta tai muita jälkiä,
jotka olisivat epäilyttäviä.
Yläkerta oli outo.
Carina oli pannut yhteen huoneeseen kokolattiamaton -
todella huolimattomasti.
Se oli väärän kokoinen, joten hän liitti kaksi mattoa yhteen.
Liitoskohta kulki keskellä lattiaa.
Uskomattoman huolimatonta jälkeä. Matto ei istunut kunnolla nurkista.
Saimme tunteen, että huoneessa tapahtui jotain,
minkä hän tahtoi salata.
Jaoimme huoneen osiin narulla.
Sitten teimme pyyhkäisytestejä.
Mutta emme löytäneet verijälkiä.
Miestä ei siis tapettu tavalla, joka aiheuttaa verenvuotoa.
Tontilla oli myös lukittu maakellari.
Lukon metallilevy näytti uudelta.
Sen alla oli vanha levy, joka oli rikottu.
Avasimme lukon ja astuimme kellariin.
Huomasimme heti jotain outoa.
Tutkijat huomasivat maan olevan lähes märkä.
Lähemmin tutkittaessa -
sen huomattiin olevan vastamaalattu. Maali oli kosteaa.
Työjälki ei ollut tarkinta.
Lattialla oli maalin alle jääneitä lehtiä.
Lattia oli maalattu hyllykköjen ympäriltä niitä siirtämättä.
Poistimme maalipinnan nähdäksemme,
löytyisikö sen alta jotain,
ja huomasimme betonilattiassa hiontajälkiä.
Huomasimme myös keskellä lattiaa olevassa viemärissä -
valkoista jauhetta, joka osoittautui pesujauheeksi.
Moni asia siis viittasi siihen,
että kellarissa haluttiin salata jotain.
Se oli epäilyttävää.
Miksi kukaan maalaisi maakellarin keskellä talvea?
Miksi se olisi tärkeää?
Kun kävelimme sisään maakellariin,
huomasimme useita hiuksia sisäseinässä.
Ne lähetettiin tutkittavaksi,
ja tulokset vahvistivat niiden kuuluneen ruumiille.
Ajattelimme, että olimme olleet oikeassa.
Miestä oli pidetty kellarissa.
Maakellarista löytyy myös jäänteitä ihmisen rasvasta.
Samanlaista kuin oli löytynyt kärryiltä.
Poliisi myös löytää palaneita kankaanpaloja ja nappeja,
joissa on uhrin DNA:ta.
Carinalla oli yllään melko pitkä sininen takki -
ostosreissuillaan.
Ihmisen rasvaa löytyi myös kyseisestä takista.
Takin selkäosa oli myös palanut.
Takissa oli Carinan DNA:ta,
joten olimme varmoja, että hän käytti sitä -
käsitellessään ruumista, minkä takia siinä oli rasvaa.
Vaikka poliisi löysi monia Carinaan viittaavia johtolankoja,
miehen kuolintapa on yhä tuntematon.
Vain Carinan kuulustelut voisivat valaista sitä,
mitä miehelle tapahtui.
Poliisi kuulusteli häntä 13 kertaa.
Niiden yhteenlaskettu kesto oli noin kahdeksan tuntia.
Poliisi kertoi Carinalle kaikki tätä syyttävät todisteet,
mutta Carina joko kieltäytyi kommentoimasta tai oli hiljaa -
ja vain tuijotti poliisia.
Hän oli toisinaan iloinen ja höpötti puolustusasianajajan -
ja kuulustelijoiden kanssa.
Kun aloimme nauhoittaa, hän meni hiljaiseksi -
ja tuijotti lattiaa.
Carinan puhumattomuus lisäsi paineita,
koska nyt meidän oli löydettävä lisää todisteita.
Mikä tahansa väite Carinalta olisi auttanut.
Silloin olisimme voimme todistaa sen joko oikeaksi tai vääräksi,
mutta emme saaneet mitään.
Koska Carina on täysin hiljaa kuulusteluissa,
tutkinta ei saa lisätietoja siitä,
miten mies tapettiin.
Sitten oikeuslääkäri keksii tehdä toisen tutkimuksen ruumiille.
He voisivat tutkia, oliko mies myrkytetty.
Oikeuslääkäri oli erittäin innokas ja työskenteli täysillä.
Hän soitti minulle ajatuksestaan.
Hän kertoi, että tutkimusten aikana säilytetään tietyt ruumiinosat,
jos ruumiille olisi tehtävä lisätutkimuksia tulevaisuudessa.
Hän muisti, että osa miehen vatsalaukusta oli säästetty -
rikoslaboratorion pakkaseen.
Hän oli siksi tajunnut, että voisimme tutkia asian.
Saisimme selvitettyä,
oliko ruumiissa sinne kuulumattomia aineita.
Kävi ilmi, että ruumiissa oli kahta voimakasta lääkettä,
mutta niiden määrää ei pystytty selvittämään.
Asia jäi siis epäselväksi.
Elimistöstä löytyi rauhoittavia ja masennuslääkkeitä.
Saadaksemme selville, söikö mies niitä vapaaehtoisesti,
meidän oli tutkittava lisää.
Selvitimme, mitä lääkereseptejä miehellä oli.
Hänelle ei oltu määrätty kyseisiä lääkkeitä.
Hänelle oli määrätty tuskin mitään.
Poliisi kuulee naapureilta,
että kuolleen miehen valkoinen pakettiauto ja peräkärry -
oli ollut nurmikolla talon ja maakellarin edessä.
Tämän, vatsasta löydettyjen lääkkeiden -
sekä muun teknisen todistusaineiston avulla -
poliisi alkaa määritellä, mitä miehelle tapahtui.
Uskomme, että pariskunta meni yhdessä Bälgvikeniin 5. joulukuuta.
Mies tunsi perheen painostavan häntä kadonneiden rahojen vuoksi.
Kun he olivat talolla,
pariskunta keskusteli asiasta, alkoi riidellä,
ja mies kuoli jollain tapaa.
Minun teoriani on,
että Carina murskasi lääkkeet -
ja pani ne ruokaan, jota mies söi.
Mies rauhoittui ja tuli väsyneeksi. Ehkä hän meni sohvalle makaamaan.
Miehen DNA:ta löytyi -
keittiön sohvan tyynystä.
Tutkimme kaikki tyynyt, mutta miehen DNA:ta oli vain yhdessä.
Arvelisin, että Carina tukehdutti miehen tyynyllä,
koska asunnossa ei ollut merkkejä kamppailusta.
Kun mies oli kuollut, Carina yritti polttaa hänet.
Mutta se ei onnistunut. Sen sijaan miehen vaatteet paloivat -
ja tulen korkea lämpötila sulatti hänen rasvakudoksensa.
Carina huomasi, ettei tämä keino toiminut,
ja vei ruumiin takaisin kärryille -
ja pani sen säilöön maakellariin.
Tiedämme myös, että näihin aikoihin -
Carina Heedin lapset tulivat kylään talolle.
Tämän takia Carina osti uuden metallilevyn,
jonka hän asensi kellarin oven lukkoon.
Ovi ei ollut aiemmin lukittuna.
Carina halusi välttää sen mahdollisuuden,
että joku lapsista menisi kellariin.
Sitten Carina osti polttopuita,
pesuaineita ja bensiiniä.
Hän nosti miehen auton takaosaan ja ajoi Hedlandetiin.
Carina etsi syrjäisen paikan, jonne päätti jättää auton.
Carina täytti auton polttopuilla. Hän osti 160 litraa puuta.
Hän kaatoi bensiinin autoon ja sytytti sen tuleen.
Carinan takki varmaankin kärähti tätä tehdessä.
Sitten hän palasi kotiin Bälgvikeniin.
Sitten Carina yritti -
tuhota todistusaineiston ja peitellä jälkiään.
Hän osti rautakaupasta harmaata maalia ja hiomakoneen.
Carina tahtoi eroon todisteista mahdollisimman nopeasti.
Minusta tämä kaikki yhdessä teki syytteestä vahvan.
Kun kaiken yhdistää, asia oli päivänselvä.
Mutta oli vaikeaa siirtää ruumis ja tehdä kaikki muu tarvittava.
Millaisia henkilöitä hän tunsi? Oliko hänellä apua?
Poliisi päättää kokeilla,
oliko Carinan mahdollista siirtää ruumista tavalla,
jolla he luulivat.
Valitsimme kollegan,
joka oli fyysisesti hyvin samanlainen Carinan kanssa.
Hän yritti raahata ruumiin,
jonka paino vastasi miehen painoa.
Lisäsimme pari kiloa varmuuden vuoksi.
Halusimme kokeilla, oliko se mahdollista.
Tulimme johtopäätökseen, että Carinan voimilla -
olisi voitu siirtää ruumis.
Oli täysin mahdollista, että hän siirsi ruumiin näin.
Emme missään vaiheessa tutkintaa -
kuulleet kenestäkään, joka olisi voinut auttaa häntä.
Tekijöitä oli vain yksi. Carina.
Toukokuun 13. päivä 2020.
Vuosi ja viisi kuukautta murhatun miehen löydön jälkeen -
oikeuskäsittely alkaa Eskilstunan käräjäoikeudessa.
Syytin Carinaa murhasta, vainajan häpäisystä -
ja petoksesta.
Ja tiesin,
että tuomioistuin olisi puolellani -
ja toteaisi hänet syylliseksi kyseisiin rikoksiin.
Olin hieman huolissani.
Sitä ei koskaan tiedä, kuinka tällaisessa käy.
Minua kiinnosti nähdä, sanoisiko Carina nyt jotain.
Olin varma, että hän alkaisi nyt puhua.
Mietin: "Carina ei sanonut mitään tutkinnan aikana.
Miltähän hänestä tuntuu oikeudessa?
Onko hän valmis puhumaan asioista?"
Kyllä, arvoisa tuomari. Ymmärrän, että haluatte vastauksia.
Mutta minusta kaikki se, mitä muut ovat sanoneet,
on vääristettyä ja kieroutunutta eikä kerro totuutta.
Sen takia, kaikkia mukana olleita kunnioittaen,
haluaisin käyttää oikeuttani pysyä vaiti.
Minulla ei ole muuta sanottavaa.
En siis vastaa kysymyksiin.
Istuimme kaikki päivät oikeudessa -
emmekä kuulleet Carinalta mitään.
Minusta tuntui pahalta.
Kaikki uhrin sukulaiset olivat yhdellä puolella -
ja Carina toisella.
Hän oli lähes selin perhettä kohden -
ja katsoi kohden asianajajaansa ja seinää.
Oli vaikeaa nähdä perhe salissa. Heidän olonsa oli varmasti kamala,
kun he kuulivat kaiken uudelleen.
Hän oli rakastettu isä. Rakastin isääni kovasti.
Hän halusi aina parastamme.
Millainen suhteesi oli isääsi, kun hän tapasi Carinan?
Emme puhuneet enää yhtä paljon. Suhteemme huononi hieman.
Entä kun Carina muutti hänen luokseen?
Minusta tuntui, että hän halusi meistä lapsista eroon.
Emme olleet tervetulleita enää.
Talo olisi nyt Carinan ja hänen lastensa.
Sain paljon outoja viestejä Carinalta,
ja hän haukkui minua monella tapaa. Olin huora, kusipää -
ja idiootti. Isä oli muka valinnut Carinan perheen.
Kuinka Carina kohteli isääsi?
Hän oli manipuloiva. Carina sai isän tekemään, mitä halusi.
Hän ei ollut mukava. Isä kertoi kerran,
että hänen kylkensä oli kipeä. Kysyin, mitä oli tapahtunut.
Carina oli potkaissut isää ja ehkä vahingoittanut kylkiluita.
Olin täydessä shokissa.
Käskin isän jättää hänet.
"Carina satuttaa sinua, jos et jätä häntä."
Mutta isä ei halunnut olla yksin.
Suhteessa oli psyykkistä ja fyysistä väkivaltaa.
Kun kuulit, että isäsi löytyi autosta,
mitä ajattelit ja tunsit?
Vaari tuli kotiin ja oli aivan hiljaa. Hän meni vessaan.
Tiesin heti, että jotain oli sattunut.
Kun kuulin palaneesta autosta,
sanoin: "Vitun Carina sytytti isän tuleen."
Vain hän pystyisi tällaiseen.
Kukaan muu ei tahtonut satuttaa isää.
Tuomioistuin tekee päätöksen heinäkuun 7. päivänä 2020.
Carina tuomitaan vainajan häpäisystä ja petoksesta.
Mutta ei murhasta.
Olin raivoissani.
Petyin valtavasti. Olin täysin lyöty.
Tutkimme asiaa puolitoista vuotta.
Ja tämä on tuomio.
Koska Carina oli ollut pidätettynä pitkään,
noin puolitoista vuotta,
hän pääsi lähtemään oikeudesta samaan aikaan kanssamme.
Hän oli jo istunut tuomionsa pidätyksen aikana.
Olin tietenkin yhteydessä vetoomustuomioistuimeen.
Minusta tuomioistuin teki virheen -
ja Carinan tulisi saada tuomio kaikista syytteistä.
Myös murhasta.
Vuotta jälkeenpäin -
vetoomustuomioistuin käsittelee asian.
Carina pysyy jälleen vaiti -
ja kieltäytyy vastaamasta kysymyksiin.
Mutta tämä ei toimi vetoomustuomioistuimessa.
Marraskuun 29. päivänä -
Carina saa 16 vuoden tuomion murhasta.
Tuntui todella hyvältä.
Sitä on vaikea kuvailla.
Moni tutkinta venyy,
mutta tämä oli pisin tutkintani ikinä.
Kun on työstänyt jotain niin intensiivisesti,
on valtava helpotus,
kun perhe saa vihdoinkin jonkinlaista oikeutta.
On mukavaa, kun tuomio on omasta mielestä oikea.
Olin tyytyväinen.
Olin iloinen perheen puolesta.
Se kosketti minuun eniten.
Heidän pettymyksensä käräjäoikeuden päätöksen jälkeen.
Nyt he saivat oikeutta.
Se oli hieno tunne.
Tekotapa oli todella epätavallinen.
Ruumis oli poltettu kahdesti.
Se oli kaameaa.
Kun löysimme rasvaa -
ja tutkimukset osoittivat sen tulleen ihmisestä...
Sellaista ei unohda ikinä.
En ole ennen törmännyt ihmisen rasvaan tutkinnan aikana.
Moni asia tekee tapauksesta erityisen.
Carina ihmisenä. Hänen persoonansa, ja kuinka hän käyttäytyi -
katoamispäivän jälkeen aina siihen asti,
kun hän tuli poliisiasemalle.
Todella epätavallinen tapaus.
He menettivät isänsä.
Perhe on luonnollisesti yhä järkyttynyt asiasta.
Tämä vaikuttaa monella tapaa ikuisesti heidän tunteisiinsa.
He menettivät rakkaan perheenjäsenen.
Se on kamalaa.
Ruumiin karmea kohtelu,
kuinka Carina sytytti miehen tuleen useasti,
kärräsi ja käsitteli sitä...
Tämä tapaus oli monella tapaa kauhistuttava.
Tekstitys: Vesa Puosi plint.com